Държавен вестник, бр. 1, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  1
§ 36. В чл. 144, ал. 2 думите „по-горесто-
ящият прокурор“ се заменят със „съответният 
административен ръководител“.
§ 37. В чл. 148 ал. 1 се изменя така: 
„(1) Следствени органи са Националната 
следствена служба, окръжните следствени 
отдели в окръжните прокуратури и следстве-
ният отдел в специализираната прокуратура.“
§ 38. Член 151 се изменя така: 
„Чл. 151. (1) Окръжните следствени отдели 
в окръжните прокуратури и следственият отдел 
в специализираната прокуратура се състоят 
от следователи. 
(2) Местоработата на всеки следовател и 
служител в окръжните следствени отдели и 
в следствения отдел към специализираната 
прокуратура се определя от административните 
ръководители на съответните прокуратури.“
§ 39. Член 152 се изменя така: 
„Чл. 152. Следователите в окръжните след-
ствени отдели в окръжните прокуратури и в 
следствения отдел в специализираната про-
куратура осъществяват разследване по дела, 
възложени им от административния ръково-
дител на съответната прокуратура.“
§ 40. В чл. 153 се правят следните изме-
нения и допълнения: 
1. Създава се нова ал. 3:
„(3) Следственият отдел в специализираната 
прокуратура се ръководи от завеждащ отдел, 
който се назначава от административния ръ-
ководител на специализираната прокуратура, 
има ранг на прокурор, завеждащ отдел в 
апелативна прокуратура, и получава възна-
граждение, равно на възнаграждението на 
заместник на административния ръководител 
в специализираната прокуратура.“
2. Досегашната ал. 3 става ал. 4 и се из-
меня така:
„(4) Завеждащите специализирани отдели 
в Националната следствена служба, завежда-
щите окръжни следствени отдели в окръжните 
прокуратури и завеждащият следствен отдел 
в специализираната прокуратура:
1. осъществяват административно и орга-
низационно ръководство на следователите в 
отдела;
2. в края на всеки месец подготвят и 
предоставят на съответния административен 
ръководител на прокуратурата информация за 
образуването, движението и приключването 
на делата;
3. изготвят 6-месечен и годишен доклад 
за дейността на отдела, които предоставят на 
съответния административен ръководител на 
прокуратурата.“
§ 41. Член 161 се изменя така:
„Чл. 161. (1) След влизането в сила на 
решението за назначаване, повишаване, по-
нижаване и преместване на съдия, прокурор и 
следовател Висшият съдебен съвет уведомява 
лицето, което в едномесечен срок встъпва в 
длъжност.
(2) Встъпването в длъжност се удостоверява 
писмено пред административния ръководител 
на съответния орган на съдебната власт.
(3) Въз основа на решението на Висшия 
съдебен съвет за назначаване, повишаване, 
понижаване и преместване на съдия, прокурор 
и следовател административният ръководител 
издава акт за заемане на длъжността, който 
съдържа:
1. наименованието на органа на съдебната 
власт, в който се заема длъжността;
2. правното основание за заемането на 
длъжността;
3. наименованието на длъжността и ранга;
4. размера на основното и допълнителните 
възнаграждения;
5. датата на встъпване в длъжност.
(4) Съдията, прокурорът и следователят 
започват изпълнението на служебните си за-
дължения от датата на встъпване в длъжност.
(5) Назначеният като военен съдия, военен 
прокурор или военен следовател се приема на 
военна служба и му се присвоява офицерско 
звание.“
§ 42. В чл. 162, т. 3 думите „Етичния кодекс 
на съдиите, прокурорите и следователите“ се 
заменят с „Кодекса за етично поведение на 
българските магистрати“.
§ 43. В чл. 163 т. 2 и 3 се изменят така: 
„2. съдия в апелативен съд, съдия във во-
енно-апелативния съд, съдия в апелативния 
специализиран наказателен съд, прокурор в 
апелативна прокуратура, прокурор във воен-
но-апелативната прокуратура и прокурор в 
апелативната специализирана прокуратура; 
3. съдия в окръжен съд, съдия в админи-
стративен съд, съдия във военен съд, съдия в 
специализирания наказателен съд, прокурор в 
окръжна прокуратура, прокурор във военно-
окръжна прокуратура, прокурор в специали-
зираната прокуратура, следовател в окръжен 
следствен отдел и следовател в следствения 
отдел към специализираната прокуратура;“.
§ 44. В чл. 164 се правят следните изме-
нения и допълнения:
1. Създава се нова ал. 3:
„(3) За съдия в специализирания наказа-
телен съд и прокурор в специализираната 
прокуратура се назначава съдия или прокурор, 
който има най-малко 10 години стаж, от ко-
ито поне 5 като съдия по наказателни дела, 
прокурор или следовател.“
2. Досегашните ал. 3 и 4 стават съответно 
ал. 4 и 5. 
3. Създава се нова ал. 6:
„(6) За съдия в апелативния специализиран 
наказателен съд и за прокурор в апелативна-
та специализирана прокуратура се назначава